Diari Oficial de la Generalitat Valenciana


Sumari del DOGV 2397, del 29-11-1994 (1994/833177)

ORDRE de 21 de novembre de 1994 de les conselleries d'Agricultura, Pesca i Alimentació, i de Medi Ambient, per la qual s'apliquen determinats criteris en les ajudes per al foment d'inversions forestals en explotacions agràries, acollides a l'Ordre de 7 d'octubre de 1993, d'ambdues conselleries.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/11/21/(2)/dof/vci/html**

### Dades del document

Número de DOGV
:   2397

Data del DOGV
:   29-11-1994

Secció del DOGV
:   DISPOSICIONS GENERALS

Número del document
:   1994/833177


Data del document
:   21-11-1994

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 21 de novembre de 1994, de les conselleries d'Agricultura, Pesca i Alimentació, i de Medi Ambient, per la qual s'apliquen determinats criteris en les ajudes per al foment d'inversions forestals en explotacions agràries, acollides a l'Ordre de 7 d'octubre de 1993, d'ambdues conselleries.   
El desenvolupament que mitjançant l'Ordre de 7 d'octubre de 1993, de les conselleries d'Agricultura, Pesca i Alimentació, i de Medi Ambient, es fa, per a la Comunitat Valenciana, del Reial Decret 378/1993, sobre el sistema d'ajudes per a fomentar inversions forestals en explotacions agràries, es va modificar per mitjà de l'Ordre d'11 de febrer de 1994, així mateix, d'ambdues conselleries.  
Aquesta última ordre pretenia, entre altres coses, una millor adaptació dels aspectes tècnics, raó per la qual es van modificar els annexos en què s'establien especificacions d'aquests aspectes.  
Vista la singular importància, per la demanda majoritària que s'ha produït de repoblament amb espècies del gènere Quercus i del gènere Pinus, i l'interès que en determinades zones té l'espècie Juglans regia. Atès que les modificacions que estableix l'Ordre d'11 de febrer de 1994 en l'annex C, pel que fa a densitat de plantació i característiques de la planta d'aquestes espècies i altres, s'ajusten més a la racionalitat de les plantacions. Atès que aquestes modificacions tècniques no perjudiquen econòmicament els beneficiaris que es van acollir a les ajudes convocades per a l'any 1993 per mitjà de l'Ordre de 7 d'octubre del mateix any.  
D'acord amb tot això,  
ORDENEM  
Article únic  
1. Les disposicions d'aquest article són d'aplicació als expedients acollits a la convocatòria que per a l'any 1993 va establir l'Ordre de 7 d'octubre de 1993, de les conselleries d'Agricultura, Pesca i Alimentació, i de Medi Ambient, sobre el règim d'ajudes per a fomentar inversions forestals en explotacions agràries.  
2. Per a les ajudes a què fa referència l'apartat anterior, a més de les plantacions que s'ajusten a la normativa, s'admetran, a fi de donar compliment al punt 3 de l'article sisè de l'Ordre de 7 d'octubre de 1993, aquelles en què el nombre de plantes per hectàrea i les característiques de la planta complesquen el que es disposa per a l'espècie en l'annex C de l'Ordre d'11 de febrer de 1994, de les conselleries d'Agricultura, Pesca i Alimentació, i de Medi Ambient.  
DISPOSICIó FINAL  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
València, 21 de novembre de 1994  
El conseller d'Agricultura, Pesca i Alimentació,  
JOSÉ MARíA COLL COMIN  
El conseller de Medi Ambient,  
EMèRIT BONO I MARTíNEZ


Còpia Permalink ELI